Na osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 41/18), Ministarstvo pomorstva objavljuje

JAVNI POZIV
za predlaganje predstavnika nevladine organizacije u radnom tijelu za izradu Nacrta zakona o jahtama

Ministarstvo pomorstva priprema reformu zakonskog okvira koji se odnosi na jahte i koji obuhvata registraciju, tehničku ispravnost, iznajmljivanje jahti i boravak stranih jahti u vodama Crne Gore, radi usklađivanja sa pravnom tekovinom Evropske unije u ovoj oblasti i unapređenja konkurentnosti Crne Gore kao jahting destinacije. S tim u vezi, u toku je procedura formiranja radne grupe za izradu Nacrta zakona o jahtama.

Ovim javnim pozivom, pozivaju se nevladine organizacije da predlože svoje predstavnike za članove navedenog Radnog tijela. Broj predstavnika nevladinih organizacija u radnom tijelu: Nevladine organizacije u Radnom tijelu imaju jednog predstavnika/cu.

Kriterijumi za nevladinu organizaciju koja može da predloži svog predstavnika u radnom tijelu:
· da je upisana u registar nevladinih organizacija prije objavljivanja javnog poziva;
· da u statutu ima utvrđene djelatnosti i ciljeve u oblastima koje su u vezi sa aktivnostima koje se odnose na pomorsku plovidbu, jahting i nautički turizam, sigurnost plovidbe i zaštitu životne sredine;
· da se ne nalazi u Registru kaznene evidencije;
· da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti iz alineije 1 ovog stava;
· da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
· da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

Kriterijumi koje treba da ispunjava predstavnik/ca nevladine organizacije u radnom tijelu:
· da ima prebivalište u Crnoj Gori;
· da ima iskustvo u oblasti na koju se odnosi pitanje koje sagledava ili normativno uređuje radno tijelo;
· da nije član organa političke partije, javni funkcioner, državni službenik, odnosno namještenik.

Dokumentacija koja se dostavlja uz predlog predstavnika nevladine organizacije u radnom tijelu:
· dokaz da je nevladina organizacija upisana u registar nevladinih organizacija (fotokopija);
· fotokopija statuta nevladine organizacije;
· dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti koja je predmet ovog javnog poziva, potpisan od strane lica ovlašćenog za zastupanje i potvrđen pečatom nevladine organizacije;
· dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
· izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
· fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;
· biografija predstavnika nevladine organizacije u radnom tijelu;
· dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);
· izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
· izjava predstavnika nevladine organizacije da prihvata da ga ta nevladina organizacija predloži kao svog predstavnika u random tijelu.

Rok i način dostavljanja predloga: Rok za dostavljanje predloga je deset dana od dana objavljivanja ovog poziva.

[bookmark: _GoBack]Predlaganje kandidata/kinje vrši se na propisanom obrascu, koji se može preuzeti u nastavku.

Propisani obrazac za predlaganje kandidata/kinje sa potrebnim prilozima, dostavlja se u prostorijama Ministarstva, radnim danima od 9 do 11 časova i od 12 do 14 časova ili na adresu:

Ministarstvo pomorstva, Direktorat za sigurnost plovidbe, 
Rimski trg 46 81000 Podgorica
sa napomenom: “Predlaganje kandidata za člana Radnog tijela za izradu Predloga zakona o jahtama”

Ministarstvo će, u roku od sedam dana od isteka roka za dostavljanje predloga, na internet stranici www.gov.me/mpo objaviti listu kandidata/kinja koji su predloženi za članove/ce Radnog tijela, sa nazivima nevladinih organizacija koje su ga/je predložile.

Predlog kandidata/kinja za člana/cu Radnog tijela biće razmatran samo ako je dostavljen na propisanom obrascu i uz svu potrebnu dokumentaciju.

Eventualna pitanja oko postupka predlaganja kandidata/kinja za člana/cu Radnog tijela, mogu se dostaviti elektronskim putem, na adresu: snezana.djurkovic@mpo.gov.me.

Naziv organizacione jedinice organa državne uprave koja je odgovorna za realizaciju pitanja koje sagledava ili normativno uređuje radno tijelo: Direktorat za sigurnost plovidbe

